cyanic-selkie/wikianc huggingface dataset:
Њујорк (сојузна држава)
Смртна казна
Смртната казна била повторно воведена во 1995 под администрацијата на Патаки, но статутот бил прогласен за неуставен во 2004 кога апелациониот суд на Њујорк со „People v.LaValle“ пресуди дека државниот устав е прекршен. Во 2007, реченицата со која се наложувала срмт на осуденикот била променета во доживотен затвор. Од 1963 во Њујорк не било одобрено ниедно погубување. И по напорите што ги вложила законодавната власт на Њујорк, статутот повеќе не го добил старото значење, иако одредени кривични дела кои спаѓаат под надлежност на сојузната влада се предмет на федералната смртна казна.
Политика
Во последните неколку децении, Њујорк генерално ги поддржувал кандидатите на демократската партија при националните избори. Демократскиот претседателски кандидат Барак Обама победил во Њујорк со 25 процентни бодови во 2008, поголем процент од Џон Кери во 2004. Њујорке голема демократска тврдина со либерална политика. И многу од другите убранистички области како Олбани, Бафало, Рочестер и Сајракус се, исто така, демократски насочени. Руралните средини во горен Њујорк се генерално поконзервативни за разлика од градовите и имаат тенденција кон избирање на републиканците.
Образование
Државниот универзитет на Њујорк ги надгледува сите основни и средни училишта во државата, додека одделот за образование на Њујорк го контролира системот на јавни училишта во Њујорк.
Сите колеџи и јавни универзитети ширум државата се на „Државниот Универзитет на Њујорк“ (ДУН). Градскиот универзитет на Њујорк е јавен универзитетски систем за Њујорк. Системот на ДУН е составен од 64 општествени колеџи, технички колеџи, додиполомски колеџи и универзитети. Четирите универзитетски центри се „University at Albany“, „Binghamton University“, „University at Buffalo“, „Stony Brook University“.
И покрај овие, во Њујорк има многу престижни приватни универзитети, вклучувајќи ја и најстарата католичка институција на североистокот, „Fordham University“. Њујорк е единствената држава која има повеќе од едно атлетско училиште од групата на универзитети „Ivy League“, а тоа се „Columbia University“ и „Cornell University“. „West Point“, воената академија на американската армија, е сместена јужно од Њубург.
Во текот на учебната година 2007/2008, Њујорк потрошил повеќе пари од сите дрги држави при вложувањето по глава на ученик.
Спорт
Во Лејк Плесид, Њујорк биле одржани Зимските олимписки игри во 1980, игрите познати по хокејскиот натпревар помеѓу САД и СССР наречен „чудото на мраз“ во кој група на американски студенти го поразиле светски високо рангираниот советската хокеарска репрезентација со 4:3 и продолжиле во финалето против Финска. Лејк Плесид, исто така, бил домаќин и на Зимските олимписки игри од 1932. Заедно со Сент Моритз, Швајцарија, и Инсбрук, Австрија, е едно од трите места каде што двапати биде одржани Зимските олимписки игри.
Њујорк е дом на еден од тимовите во националната фудбалска лига, „Buffalo Bills“. Исто така, „New York Giants“ и „New York Jets“ ја претставуваат Њујоркшката метрополитенска област и биле претходно сместени во Њујорк, а нивните натпревари ги одржуваат во „New Meadowlands Stadium“ сместен во Источен Рутерфорд, Њу Џерси. Овој садион ќе биде домаќин на Супер Боул во 2014. Во неколкуте предлози за нов фудбалски стадион на „New York Jest“ постоеле многу контроверзи. Сопствениците на овој тим биле подготвени да ја поделат сметката од 1.5 милјарди доалари за изградбата на новиот стадион во железничките дворови во Вест Сајд, Менхетн, но предлогот никогаш не бил реализиран.
Њујорк има и два тима во главната бејзбол лига, „New York Yankees“ (основан во Бронск) и „New York Mets“ (основан во Квинс). Њујорк е, исто така, и дом на два тима од Националната хокеарска лига, „New York Rangers“ во Менхетн, „New York Islanders“ во Лонг Ајленд и „Buffalo Sabers“ во Бафало. Тимот „New York Knicks“ во Менхетн игра во националната кошаркарска асоцијација. Има голем број на тимови кои играат во помалите лиги, а се сместени во подрачјето на Њујорк, како на пример „Long Island Ducks“.
Надворешни врски
Туризам и рекреација
Култура и историја
Мапи и демографија
Брудет
Брудет, бродет или бродето е рибја чорба направена во хрватските региони на Далмација, Кварнер и Истра, како и покрај брегот на Црна Гора.Чорбата е препознатливо јадење на речиси сите италијански крајбрежни градови на Јадранското Море (познати се рибините чорби од венецијанската лагуна, Ромања, Марке, Абруцо, и Молизе). Се состои од неколку видови риби подготвени со зачини, зеленчук и црвено или бело вино, или дури и оцет, а најважниот аспект на брудето е неговата едноставност на подготовка и фактот дека е типично подготвен во едно тенџере. Обично се служи со палента или тост леб кој ја впива рибата, додека други рецепти го сервираат со компири или леб. Брудетите може значително да се разликуваат по стил, состав и вкус, во зависност од типот на состојки и стилови на готвење што се користат.
Слични јадења
Слично јадење од Крф е познато како Бурдето.
Шумски парк Фиринаки
Шумскиот парк Фиринаки (англ. Whirinaki Forest Park) е јавен шумски парк на Северниот Остров на Нов Зеланд. Во неговото средиште се наоѓа местото Мингинуи, а на исток (делумно) се граничи со националниот парк Те Уревера.
Со паркот раководи Службата за заштита на природата на Нов Зеланд. Најпопуларна активност во паркот е планинарството. За оваа цел постои мрежа од патеки, како и колиби за засолнување.
Мајка
Мајка е жена која била во блажена состојба, се породила и израснала дете. Поради комплексноста и разликите во социјалните, културните и религиозни дефиниции на мајките, тешко е да се даде една општа универзална дефиниција која би била лесно прифатлива.
Биолошка мајка
Кај цицачите, жената има можност да остане во блажена состојба каде во матката се развива фетус или ембрион. Кај луѓето, фетусот се развива девет месеци и потоа жената се пораѓа. Карактеристично за биолошката мајка е тоа што по пораѓањето се активираат млечните жлезди кои лачат млеко со кое се храни новороденчето првите една до две години.
Сурогат мајка
Сурогат мајка е жена која е во блажена состојба и раѓа дете кое не е нејзино, туку за парови кои не можат да имаат дете.
Улогата на мајката во психолошкиот развој на детето
Според Ерих Фром, мајчинството може да биде и деструктивно и да предизвика патолошки последици во психичкиот развој на нејзиното дете. Оваа фиксација на детето за мајката вообичаено се случува кога мајката е претерано приврзана за детето при што, во името на љубовта, сака да го задржи во себе. Тогаш, таа очекува дека, дури и кога ќе порасне, детето не треба да биде независно и слободно, туку сака да го задржи во своето заштитничко крило и, уште повеќе, да го врати во својата „сепримачка“ и „серазурнувачка“ утроба.
Влијание на културната и јазичната разновидност во комуникацијата
Културната разновидност – наведена „толку што е неопходно за човештвото како што е биолошката разновидност за природата“. Според начинот на живот и културата на секоја земја, конкретно на народните заедници, комуникацијата се разликува од место до место, можевме да ја видиме разликата и во гестовите. Како пример можеме да го земеме индискиот начин на комуникација. Како една од најголемите населени нации, Индија има голема разновидност во својата култура. Иако одржува единство во својата различност - уметноста, архитектурата, уметничките облици и културата го соопштуваат животниот стандард, знаењето, развојот, технологијата и имагинацијата на заедницата. Тие фактори играат голема улога во овие облици на комуникација. Културата влијае и на процесот на размислување на луѓето. Културата на една личност е наследена од неговите предци преку генски транзиции и тој ќе покажува знаци на неговото традиционално наследство и навики на предците. Затоа постои сличност со профилите на родителите и децата во поголемите случаи во однос на нивното образование и кариера. Слично е и во случај на земји. Земјите како Соединетите Држави, кои се добро напреднати во технологијата и истражувањето, стануваат сè понапредни во следната генерација, исто така, бидејќи постои несвесна културна, техничка, ментална и интелектуална комуникација која се пренесува од еден на друг. Влијанието на мајчиниот јазик е многу очигледно во англискиот нагласок на луѓето во Индија и е познат како индиски нагласок во Индија, во други земји има различни видови нагласоци како корејски, германски, италијански, шпански, кинески и бразилски нагласоци. Луѓето ги покажуваат своите културни и гестуални разлики во нивниот стил на комуникација. Луѓето секогаш покажуваат јазично чувство и образуваат свои заедници и сакаат да комуницираат со оние кои припаѓаат на нивните јазични региони и прават дури и агитации за одредени специфични групи. Во Индија реорганизацијата на државите била направена врз основа на јазичните разлики. Во одредени случаи, различни јазици имаат различни значења, како и во одредени зборови и идеи. Во многу случаи недостасува единство. Настан или факт што е многу вообичаен во еден регион може да биде сосема различен по значење или разбирање во друг регион. Затоа, прави некои пречки во областите како што се образованието и меѓусебната размена на идеи. Затоа, применливоста на било што донесено од еден одреден регион треба добро да се провери за да се добие вистинската идеја.
1372 п.н.е.
1372 п.н.е. — година според општоприфатениот календар. Тоа била 1372. година пред новата ера, 372. од вториот милениум п.н.е., 72. од 14 век п.н.е. и трета од 1370-тите п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 4136 и 4137 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 3378 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 2388 и 2389 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 619 пред основањето на Рим.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 1372 година се протега во 1264 и 1265, додека според второто гледиште, годината трае во текот на 1324 и 1325 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, па така годината е 829 пред Буда да ја достигне блажената состојба. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 2054 и 2053 исламска година пред хиџра.
Средно Егри
Географија и местоположба
Средно Егри се наоѓа во јужниот дел на плодното Битолското Поле, на територијата на Општина Битола. Селото е рамничарско, на надморска височина од 578 метри. Од градот Битола е оддалечено 19 километри. До селото има асфалтиран пат. Изграден е водовод за снабдување на населението со чиста и здрава вода за пиење.
Историја
Селото се споменува во османлиските дефтери од 1468 година со 31 христијанско семесјтво, а во 1568 годинало селото ималио 28 христијански семејства.
Подоцна во 1638 година (помеѓу 1 и 10 септември), селото се споменува како Средно Јегри, во една тужба покрената од нејзин жител - Трифче, против Евреинот Ментеш од Битола, за присилно преземање на службата кербан-башија.
Население
Според статистиката на Васил К’нчов („Македонија, Етнографија и статистика“) од 1900 година, во Средно Егри живееле 190 жители, сите Македонци. Според егзархискиот секретар Димитар Мишев, („La Macédoine et sa Population Chrétienne“) во 1905 година во Средно Егри имало 680 Македонци, под врховенството на Бугарската егзархија.
Според пописот во 2002, во селото има 299 жители, сите Македонци.
Според последниот попис од 2021 година, во селото живееле 219 жители, од кои 209 Македонци, 1 останат и 9 лица без податоци.
Родови
Средно Егри е македонско село
Според истражувањата од 1953 година, родови во селото се:
Општествени установи
Во селото Егри работи основно училиште до IV одделение, како дел од подрачното ОУ „Крсте Петков Мисирков“ - Бистрица. Играорна група Етно Илинден, Амбуланта , 3 фабрики , 2 продавници. Црква i Манастир
Избирачко место
Во селото постои избирачкото место бр. 141 според Државната изборна комисија, сместени во просториите на основното училиште. Во ова избирачко место е опфатено и селото Горно Егри.
На претседателските избори во 2019 година, на ова избирачко место биле запишани вкупно 240 гласачи.
Иселеништво
Се знае за следните постари иселеници во селата Граешница (Јанкуловци), Лавци (Доневи), Оптичари (Божинови). Од селскиот род Јованови има иселеници во Битола (едно семејство).
NGC 7296
NGC 7296 — расеано ѕвездено јато во соѕвездието Гуштер, заведено во Новиот општ каталог на длабоконебесни тела.
Објектот бил предмет и на други истражувања, па освен како NGC 7296 се споменува и како NGC 7295, OCL 228.
Откривање
Објектот е откриен на 14 октомври 1787 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 7296 е од видот OCL. Видливиот сјај во рамките на интервалот од минималната до максималната честота изнесува 9,7 m. NGC 7296 има само една позната привидна димензија, која изнесува 4'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 22 ч 28 м 2 с, а неговата деклинација, односно висината на лакот на тој агол, +52° 17' 18"".
Други поделби
Проучување на NGC 7296 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 57; додека во Каталогот на основни ѕвезди (GSC) е групиран под бројот 3619. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1952.
Лидија Соколова
Лидија Соколова (Lydia Sokolova, 4 март 1896 година, Лондон, ОК - 5 февруари 1974 година, Кент, ОК) е британска балерина. Била член на групата на Дијагилевски балет.
Биографија
Соколова е родена на 4 март 1896 година во Лондон, Велика Британија. Студирала танцови вештини кај познатиот италијански учител Енрико Чекети. Во 1910 година била примена во групата на лондонскиот театар Савој, а потоа учествувала на турнеја низ САД, организирана од рускиот танчер Михаил Мордкин.
Во 1915 година, таа ја прифатила поканата да се приклучи на руската балетска група Дијагилев, каде што изведувала карактеристични танци до распуштањето на групата во 1929 година. Нејзиното најпознато дело во тој период била улогата на Избраната Богородица во балетот Обредот на пролетта ( 1920 ) во режија на Леонид Мјасин. Други значајни дела на балерината се танцови делови во балетите „Волшебната продавница“ ( 1919 година ), „ Триаглник“ ( 1919 година ), „Морнари“ ( 1925 година ) и „Топка“ ( 1929 година ).
По смртта на Сергеј Дијагилев и падот на неговата трупа, Соколова се вратила во Велика Британија, каде што се занимавала со приватно предавање, изведувала мјузикли и повремено настапувала на сцената. Нејзиниот последен танц е учеството во балетот „Жени со добро расположение “ (поставен од Масине) во 1962 година. Покрај тоа, Соколова напишала автобиографска книга со наслов Танцување кај Дијагилев, објавена во Лондон во 1960 година. Во 1968 година, таа се појавила во документарен филм на БиБиСи со наслов Дијагилев: Годините во егзил.
Соколова била во брак трипати. Нејзин прв сопруг бил Николај Кремнев во 1917 година, исто така танчер во трупата Дијагилев. Истата година се родила нивната ќерка Наташа (1917–1968). По кратко време, парот се развел, а Лидија се омажила за друг танчер на трупата, Леон Војчеховски. Нејзиниот трет сопруг бил Рони Махон, кој ја надживеал. Балерината починала во Кент на 5 февруари 1974 година.
IC 1368
IC 1368 — галаксија во соѕвездието Лав, заведена во Новиот општ каталог на длабоконебесни тела.
Откривање
Објектот е откриен на 27 март 1906 година од страна на Макс Волф.
Податоци од набљудување
Според морфолошката класификација на галаксиите, IC 1368 е од видот S. Видливиот сјај со голо око изнесува 15,2 mag, а оној во рамките на интервалот од минималната до максималната честота 16 mag, додека површинскиот сјај изнесува 12,6 m/лм2. IC 1368 има привидни димензии од 0,5' х 0,2'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 11 ч 15 м 5,3 с, а неговата деклинација, односно висината на лакот на тој агол, +12° 22' 44". Положбениот агол на објектот е во износ од 120°.
Други поделби
Проучување на IC 1368 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 1405477.
Асаново
Асаново, Асаново Село или Хасаново (Μεσοχώρι, Месохори; до 1927 г. Χασάνοβο, Хасаново, Hasan Oba, Хасан Оба) — село во Леринско, Егејска Македонија, денес во општината Лерин на истоимениот округ во областа Западна Македонија, Грција. Населението брои 358 жители (2011) и се состои исклучиво од Македонци.
Географија
Селото се наоѓа 17 км североисточно од Лерин, меѓу разгранките Асанов и Мечов Рид на планината Ниџе. Лежи недалеку од Сакулева Река во Леринското Поле, околу 2 км од границата со Општина Новаци во Р. Македонија. Атарот зафаќа.
Во Отоманското Царство
На почетокот на XIX век Хасан Оба било чисто турско село. Ова се сменило во 1836 г. селото го опустошила чума и турското население почнало да го напушта. Беговите Асан-бег (по кој е наречено селото) и Мечо-бег се иселиле заедно со жителите, и ги продале селските имоти на битолчанецот Никаруш, кој пак почнал да ги продава на Македонци од околните битолски села — од Градешница, Скочивир, Живојно, Гермијан, Брод и Бач. Така, веќе во втората половина на XIX век повеќето жители на Асаново биле Македонци. Во 1848 г. рускиот славист Виктор Григорович („Очерк путешествия по Европейской Турции“) го опишал Саново село како македонско. Во 1889 г. Стефан Верковиќ го спомнува со 22 македонски и 15 турски куќи. Во „Етнографија на вилаетите Адријанопол, Монастир и Салоника“ се вели дека во 1873 г. Асаново село (Assanovo-sélo) има 30 домаќинства со 40 жители Македонци и 60 жители муслимани.
Илјас Сабриу
Илјас Сабриу (роден на година во  Пирок, Тетовско) —  македонски политичар.
Асаново
Во Отоманското Царство
На почетокот на XX век и последните Турци го напуштиле Хасаново. Според статистиката на Васил К’нчов („Македонија. Етнографија и статистика“) во 1900 г. Асаново село имало 540 жители Македонци и само 50 жители Турци муслимани. По Илинденското востание во почетокот на 1904 г. целото село потпаднало под врховенството на Бугарската егзархија. По податоци на егзархискиот секретар Димитар Мишев („La Macédoine et sa Population Chrétienne“) во 1905 г. в Асаново Село имало 600 Македонци, сите под егзархијата. Во овој период, Боривое Милоевиќ забележал дека селото се состоело од 80 македонски куќи.
Илјас Сабриу
Животопис
Илијаз Сабриу завршил економски факултет во Приштина во 1973 година. Како економист бил вработен во Секторот за план и анализа на Собранието на Општина Тетово од 1974 до 1982 година. Во текот на својата работна кариера бил Претседател на Извршниот совет на Општина Тетово од 1982 до 1986 година, заменик на претседателот на Републичкиот комитет за труд од 1986 до 1988 година, заменик на претседателот на Републичкиот комитет за стопанство од 1988 до 1990 година.
Асаново
Во Грција
По Балканските војни во 1913 г. селото е припоено кон Грција, согласно Букурешкиот договор, кога населението броело 562 жители, а во 1920 г. нивниот број изнесувал 507. Во 1927 г. властите го преименувале во Месохорион. На пописот од 1928 г. населението на Асаново се зголемило на 639 жители. Според податок од 1932 г. во селото имало 112 македонојазични семејства, од кои 102 со „изјавена македонска свест“. Во 1940 г. селото повторно бележи пораст, кога е попишан 861 жител. Во 1945 г. властите забележале 859 македонојазични жители, од кои 350 со „негрчка национална свест“, 209 со грчка и 300 со неутврдена свест. За време на Грчката граѓанска војна селото значително пострадало, и 150 жители пребегале во Р. Македонија.
Илјас Сабриу
Животопис
Во периодот од 20 март 1991 до 28 февруари 1996 година ја извршувал функцијата Министер за труд и социјална политика на Република Македонија.
Асаново
Во Грција
Во текот на следните десетлетија сè повеќе жители решиле да се иселат во прекуокеанските земји. Така, во 1951 г. населението броело 787 жители, кое во 1961 г. се накачило на 823, но во 1971 г. се смалило на 609 жители. Во 1981 г. е попишан 571, а во 1991 г. — 581 жител. Следното десетлетие бројот на жители останал релативно стабилен, со 518 во 2001 г. но доживеал значаен пад во следниот период, со 358 попишани лица во 2011 г.
Стопанство
Главни занимања на населението се земјоделството и сточарството.
Малдивски јазик
Малдивски јазик = дивехи) — индоариски јазик, од групата на индоирански јазици од семејството на индоевропски јазици. Јазикот се зборува главно на Малдивите од околу 350.000 жители. Исто така, малдивскиот е мајчин јазик на околу 10.000 жители на островите Миникој во Индија. Јазикот се пишува со писмото тана. Писмото и јазикот се службени во малата островска држава Малдиви.
Малдивскиот е сроден со синхалскиот јазик, но не се многу разбирливи меѓусебно. Голем број јазици влијаеле при развојот на јазикот во сегашната форма, меѓу кои најмногу арапскиот.
Потекло на поимот
Македонскиот назив за јазикот потекнува од името на државата - Малдиви. На малдивски, јазикот е познат како Dhivehi (малдивски) или Dhivehi-bas (малдивски јазик). Самиот збор Dhivehi е составен од два збора Dhiv+ vehi и значат „островјани“. Зборот bas значи „јазик“. Така, во буквален превод името значи „јазик на островјаните“.
Потекло
Малдивскиот е индоариски јазик, кој е најсроден со синхалскиот јазик од Шри Ланка. Малдивскиот е најјужниот индоариски јазик. Заедно со синхалскиот, малдивскиот сочинува една подгрупа на јужните индоариски јазици, наречена островски индоариски јазици. Сепак, синахалскиот и малдивскиот не се меѓусебно разбирливи. Порано се верувало дела малдивскиот потекнува од синхалскиот, но во скоро време се предложила теоријата дека јазикот потекнува од махараштри пракрит.
Географска распоространетост
Повеќето од луѓето кои зборуваат на малдивски живеат на Малдивите, каде е национален јазик. Сепак, има мал број малдивски говорници на Минакој во Индија.
Статус
Јазикот е службен само на Малдивите. Како полуслужбен стгатус има во територијата Лакшадвеп во Индија.
Фонологија
Фонолошкиот систем на малдивскиот е сличен со тој на останатите јужноиндиски јазици.
Јадрен мир
Јадрениот мир ― теорија на меѓународните односи која тврдел дека присуството на јадрено оружје во некои околности може да го намали ризикот од ескалација на кризата, бидејќи страните ќе се обидат да избегнат ситуации кои би можеле да доведат до употреба на јадрено оружје. Затоа, поборниците на теоријата за јадрен мир веруваат дека контролираното ширење на јадреното оружје може да биде корисно за глобалната стабилност. Критичарите тврдат дека јадреното ширење ги зголемува шансите за јадрена војна преку намерна или ненамерна употреба на јадрено оружје, како и веројатноста јадрениот материјал да падне во рацете на насилните недржавни чинители.
Главната дебата за ова прашање се водела помеѓу Кенет Волц, основачот на неореалистичката теорија во меѓународните односи, и Скот Сејган, водечки поборник на организациските теории во меѓународната политика. Валц воглавно тврдел дека „повеќе може да биде подобро“ и тврдел дека новите јадрени држави ќе ги користат своите стекнати јадрени способности како јадрено одвраќање и на тој начин ќе го зачуваат мирот. Сејган тврдел дека „повеќе ќе биде полошо“ бидејќи на новите јадрени држави често им недостасуваат соодветни организациски контроли врз нивните нови оружја, што предизвикува висок ризик од намерна или случајна јадрена војна или од кражба на јадрен материјал од терористи за да извршат јадрен тероризам.
Аргумент
Јадрениот мир резултира ако трошоците за војна се неприфатливо високи за двете страни. Во двостран судир во кој и двете страни имаат способност за втор удар, одбраната станува невозможна и затоа самата перспектива за борба против војната, наместо можноста за нејзино губење, е таа што предизвикува воздржаност.
Во услови на заемно обезбедено уништување, има цивилни „заложници“ на двете страни, што ја олеснува соработката делувајќи како неформален механизам за спроведување на договорите меѓу државите. Постојат економски еквиваленти на такви неформални механизми што се користат за да се постигне веродостојна посветеност; на пример, корпорациите користат „заложници“ во облик на почетни трошоци за поставување кои делуваат како колатерал за да ги одвратат подружниците и франшизите од мамење.
Јадреното оружје, исто така, може да ја намали зависноста на државата од сојузниците за безбедност, со што ќе ги спречи сојузниците да се вовлекуваат меѓусебно во војни; познат како верижни банди, често се вели дека е една од главните причини за Првата светска војна.
Бидејќи смртта на цивилите е суштински дел од заемно обезбеденото уништување, нормативна последица на јадреното оружје е тоа што војната ја губи својата историска функција како симбол на слава и мерка на националната сила.
Како метод за спречување на дестабилизирачка трка во вооружување, концептот на минимално одвраќање претставува еден начин за решавање на безбедносната дилема и избегнување на трка во вооружување.
Студијата објавена во Дневник за решавање на судири во 2009 година количински ја проценило хипотезата за јадрен мир и нашла поддршка за постоењето на парадоксот на стабилност-нестабилност. Студијата утврдила дека јадреното оружје промовира стратешка стабилност и спречува војни од големи размери, но истовремено дозволува повеќе судири со низок интензитет. Ако постои јадрен монопол меѓу две држави, а една држава има јадрено оружје, а нејзиниот противник нема, постои поголема шанса за војна. Спротивно на тоа, ако постои взаемна сопственост на јадрено оружје со двете држави кои поседуваат јадрено оружје, шансите за војна нагло паѓаат.
Критики
Критичарите тврдат дека војната може да се случи дури и во услови на заемно обезбедено уништување.
Чинителите не се секогаш рационални, бидејќи бирократската постапка и внатрешните интриги може да предизвикаат несовесни исходи. Поврзано и зајакнување на таа точка е дека секогаш постои елемент на неизвесност. Човек не може секогаш да ги контролира чувствата, подредените и опремата, особено кога има ограничени информации и се соочува со високи влогови и брзи распореди. Има несакани последици, несакана ескалација, несовесност, погрешно согледување и безбедносна дилема.
Друга причина е тоа што одвраќањето има вродена нестабилност. Како што рече Кенет Болдинг: „Ако одвраќањето беше навистина стабилно... ќе престане да одвраќа“. Доколку носителите на одлуки биле совршено свесни, никогаш не би наредиле употреба на јадрено оружје во големи размери, а кредибилитетот на јадрената закана би бил низок.
Сепак, таа привидна критика за совршена свесност се спротивставува и е во согласност со сегашната политика на одвраќање. Во Основи на одвраќање по Студената војна, авторите детално објаснуваат експлицитно застапување на двосмисленоста во однос на „она што е дозволено“ за другите нации и нејзиното одобрување на „несовесноста“ или, поточно, перцепцијата на истата како важна алатка во одвраќањето и надворешната политика. Документот тврдел дека капацитетот на Соединетите Држави, во примената на одвраќање, би бил повреден со прикажување на американските лидери како целосно рационални и ладни глави:
Некои коментатори кои го критикуваат концептот на јадрен мир дополнително го изнесуваат аргументот дека недржавните актери и непријателските држави би можеле да снабдуваат јадрено оружје на терористичките организации и така да го поткопаат конвенционалното одвраќање, а со тоа и јадрениот мир, особено со постоењето на меѓународни терористички мрежи кои бараат пристап до јадрени извори.
Сепак, Роберт Галучи, претседателот на Фондацијата „Џон Д. и Кетрин Т.“, кој се насочува не само на потенцијалните јадрени терористи, туку и на оние држави кои можат намерно да префрлат или ненамерно да доведат јадрено оружје и материјали до нив. Со закана за одмазда против тие држави, „Соединетите Држави можеби ќе можат да го одвратат она што физички не можат да го спречат.“
Греам Алисон направил сличен случај и тврдел дека клучот за проширено одвраќање е да се изнајдат начини за следење на јадрениот материјал до земјата што го фалсификувала фисилниот материјал: „По детонирањето на јадрената бомба, јадрените форензички полицајци ќе собираат примероци од остатоци и ќе ги испратат до лабораторија за радиолошка анализа. Со идентификување на уникатните атрибути на фисилниот материјал, вклучувајќи ги неговите нечистотии и загадувачи, може да се следи патот назад до неговото потекло.“ Процесот е аналоген на идентификацијата на криминалецот со отпечатоци од прсти: „Целта би била двојна: прво, да се одвратат водачите на јадрените држави од продажба на оружје на терористите, барајќи ги одговорни за каква било употреба на сопственото оружје; второ, да им се даде на лидерите секој поттик. цврсто да го обезбедат нивното јадрено оружје и материјали“.
NGC 4975
NGC 4975 — леќеста галаксија во соѕвездието Девица, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 4975 се споменува и како MCG -1-34-2.
Откривање
Објектот е откриен на 19 февруари 1830 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 4975 е од видот S0. Видливиот сјај со голо око изнесува 13,9 m, а оној во рамките на интервалот од минималната до максималната честота 14,9 m, додека површинскиот сјај изнесува 13,5 m/лм2. NGC 4975 има привидни димензии од 1,1' х 0,7'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 13 ч 7 м 50,3 с, а неговата деклинација, односно висината на лакот на тој агол, -5° 1' 3"". Положбениот агол на објектот е во износ од 46°.
Други поделби
Проучување на NGC 4975 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 45492. Во рамките на атласот на длабокото небо, Уранометрија 2000.00, објектот припаѓа на групата означена со бројот 240; додека во Каталогот на основни ѕвезди (GSC) е групиран под бројот 4963. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1077.
Користена литература
Austin, Texas, University of Texas Press, 1976.(118,206)
1722
1722 (Римски бројки) — година според општоприфатениот календар. Тоа била 1722 година од новата ера, 722. од вториот милениум, 22. од XVIII век и трета од 1720-тите.
Други календари
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 7230 и 7231 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 6472 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 5482 и 5483 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 2475.
УЕФА Лига на шампиони 2018/19
УЕФА Лигата на Шампионите 2018-19  е 64-тата сезона на европскиот фудбалски турнир во фудбал, организирана од УЕФА, и 27-тата сезона, откако била преименувана од Купот на европски шампионски клубови до Лигата на шампионите. .
Финалето ќе се одигра во Ванда Метрополитано во Мадрид, Шпаниј а. Победникот на Лигата на шампионите од 2018-2019 година ќе стекне право да играат против победникот на Уефа Лигата Европа во 2018-2019 година во УЕФА Супер Купот во 2019 година. Тие, исто така, автоматски се квалификуваат за УЕФА Лигата на Шампионите 2019-2020 година, групната фаза, и ако тие веќе се квалификувани преку нивните национални лига перформанси, седиштето ќе биде резервирано на шампионот на Австриската Бундес Лига 2018-2019 година, 11-рангирана асоцијација според влезната листа за следната сезона.
Реал Мадрид е во одбрана на шампионската титула, откако освоил три последователни титули во сезоните  2015-16, 2016-17 и 2017-18 година.
Групна фаза
Ждрепката за групната фаза се одржала на 30 август 2018 година на форумот Грималди во Монако. 32 екипи биле влечени во осум групи со по четри тимови во неа, со ограничување дека тимовите од иста земја не можат да се влечат едни против други.
Во секоја група, тимовите играат едни против други во кружен формат. Победниците на групата и второпласираните ја продолжуваат трката во 16 најдобри, додека третопласираните тимови влегуваат во нокаут фаза на Лигата Европа 2018/2019 година. Натпреварите се играат 18-19 септември 2-3 октомври 23-24 октомври, 6-7 ноември 27-28 ноември и 11-12 декември 2018 година.
Вкупно 15 национални асоцијации биле претставени во групната фаза. Хофенхајм, Црвена Ѕвезда европски првак од 1991 година и Јанг Бојс ќе настапат како дебитанти (иако Црвената Ѕвезда Белград настапувала во Европскиот Куп на Шампионите во Групата фаза во сезоната 1991/1992 година.
Глобална седмица на целите
Глобална седмица на целите — годишен настан во септември, во траење од една седмица, за акција, свесност и одговорност за целите на одржливиот развој. Првпат е одржана во 2016 година. Временскиот период се совпаѓа со Генералното собрание на ООН „Седмица на високо ниво“ во Њујорк. Седмицата вклучува многу настани, самити, конференции, форуми, работилници, ветувања итн. во Њујорк, но и низ целиот свет. Обично се одржува заедно со Климатската седмица во Њујорк, годишната конференција на Задржувачите на цели (Фондацијата Гејтс), Глобалниот деловен форум на Блумберг и многу други настани на високо ниво.
Историјат
Глобална седмица на цели е годишен настан што првпат се одржал во 2016 година. Во таа година, бил пилотиран од организационите партнери Project Everyone, Програма за развој на Обединетите нации (УНДП) и Фондација на Обединетите нации.
Структура
Седмицата на глобалните цели е темпирана да се совпадне со годишните главни состаноци на Генералното собрание на ООН што се одржуваат во Њујорк (исто така наречено Генерално собрание на ООН „Седмица на високо ниво“). Тоа е заедничка посветеност на партнерство меѓу граѓанското општество, бизнисот, академската заедница и системот на Обединетите нации за да се придвижат активности за целите на одржливиот развој (СДГ).
Цел
Целта е да се организира „акција, свесност и отчетност за целите на одржливиот развој. Тоа е исто така можност за „говорење во еден глас и споделување на идеи и трансформативни решенија во борбата за градење подобри позиции од глобалните предизвици“.
Целта е „заедницата на SDG да се обедини“.
2020 година
Седмицата на глобални цели се одржала од 18 до 26 септември 2020 година. Се одржувала само преку Интернет (поради пандемијата на COVID-19). Планот е да се „негуваат идеите, да се идентификуваат решенијата и да се градат партнерства со моќ да се решат широк спектар на комплексни глобални проблеми од нееднаквост до климатските промени“.
2019 година
Глобалната седмица на целите 2019 се одржала истовремено со Климатската седмица во Њујорк во 2019 година. Темата била: „Акција за луѓето и планетата“. Имало околу 72 настани на Глобалната седмица на целите, како и 68 настани од SDG Action Zone, 351 настан од Климатската седмица во Њујорк, 2981 активност, вклучително и настани, од акционата кампања SDG. Околу 107.000 луѓе присуствувaле преку Интернет и околу 30.000 луѓе присуствуваа лично.
Седмицата вклучувала настани на Седмицата на самитите на ООН, составена од Самитот за климатски акции на генералниот секретар на ООН, состанок на високо ниво за универзално здравствено покритие; Самитот на SDG; дијалог на високо ниво за финансирање на развој (FfD) во 2019 година ; и преглед на високо ниво на напредокот на патеката SАМОА.
Вклучени се и други настани:
Низа обврски биле објавени во 2019 година. Тие се однесуваат на финансиски обврски, партнерства, иницијативи и активисти. Вклучително основни партнери за Седмицата на Глобални цели 2019 се: Project Everyone, Фондација на Обединетите нации, UNDP, Оддел за глобални комуникации и Стратешки центар за SDG.
Иницијативи (неколку примери):
Примери на активните настани:
2018 година
Во 2018 година, Глобалната седмица на цели се одржала во периодот од 22 до 29 септември. Таа била именувана како „најголемата седмица на глобалните цели“ досега. Нејзината тема била „Да ставиме крај на сиромаштијата, да се бориме против нееднаквоста и да ги победиме климатските промени“.
Вклучени настани:
2017 година
Вклучени настани на Глобалната седмица на цели 2017:
Седмицата на климата се одвивала во исто време.
Трендовите што се појавија од Глобалната седмица на целите во 2017 година вклучуваат: „Развој низ призмата на Трамп, бегалци и миграции, хуманитарно стапување до вода, ставање бизнис во функција (за SDG), разбивање на силоси, што е следно за развој и нови партнерства, Рефроман на ОН“.
Влијанија
За Глобалната седмица на цели 2019, биле пријавени следниве влијанија во однос на мерилата за друштвени медиуми: Достигнете: 5,8 милијарди - дефиниран како вкупен број на уникатни луѓе што ја виделе содржината на друштвените медиуми. Анализата на податоците на Твитер беше направена од 20 септември до 2 октомври 2019 година на над 50 различни хаштагови и прекари на Твитер. Биле следени околу 10,8 милиони објави, споделувања, хаштагови и споменувања од 115 земји на 54 различни јазици.
Казино игри
Игрите кои се достапни во повеќето казина обично се нарекуваат казино игри. Во казино игрите, играчите се обложуваат на одреден исход, со коцкање пари или казино чипови. Казино игрите се достапни и во онлајн казината, во држави каде е законот дозволува. Казино игрите може да се играат за забавни цели и надвор од казината, како на пример на забави или на училишни натпревари, некои дури и на машини кои симулираат коцкање.
Категории
Постојат три општи категории на казино игри: машини, игри на маса и игри со случајни броеви. Mашините, како што се слот игрите и пачинко, се игри каде што игра по еден играч и не е потребно присуство на некој од вработените во казиното. Игрите на маса, како што се блек џек или бакарат, вклучуваат еден или повеќе играчи кои се натпреваруваат против куќата (самото казино) наместо едни против други. Во игрите на маса се најчесто вклучени вработените на казиното познати како крупиеа. Во игрите со случајни броеви користат компјутерски генератор на случајни броеви за да се изберат случајни броеви. Овие игри може да се играат на маса или со купување на тикети, како што се кено или бинго.
Некои казино игри може да се комбинација на две или три категории на пример, рулетот е игра која се игра на маса со помош на крупие, а вклучува компјутерски генератор на случајни броеви. Казината исто така може да понудат и друг вид на игри, како турнири во покер, каде играчите се натпреваруваат едни против други.
Популарни казино игри
Познати игри што можат да се најдат скоро во секое казино се:
Предност на казиното
Казино игрите обично обезбедуваат долгорочна предност на казиното или „куќата“, додека на играчите им нудат можност за краткорочна добивка, што во некои случаи може да биде голема. За некои казино игри, потребно е одредено ниво на знаење и вештини, тоа се игрите каде што одлуките на играчите имаат влијание врз резултатот. Играчите кои поседуваат доволно вештини да го елиминираат долгорочниот хендикеп ( предноста на куќата) во казино игра се нарекуваат играчи на предност.
Причината за недостатокот на играчите е тоа што казиното не ги исплаќа добитните облози според „вистинските коефициенти“ на играта. На пример, ако некоја игра се игра со фрлање на коцка и обложување на еден број, тогаш вистинскиот коефициент би бил 5 пати по вложената сума бидејќи шансите за добивка се 1:6, под претпоставка дека играчот ја добива оригиналната сума обложена назад. Како и да е, казиното може да исплати само 4 пати по вложената сума за добиен облог.
Предноста на казиното или „куќата“ се дефинира како профитот на казиното изразен како процент од оригиналниот облог на играчот. (Во игри како блек џек, последниот облог може да биде неколку пати поголем од оригиналниот облог, доколку дуплира и раздели. ) Во американскиот рулет, има две „нули“ (0, 00) и 36 други броеви (18 црвени и 18 црни). Поради ова, предноста на казиното е поголема во споредба со европскиот рулет. Шансите за победа на играчот, кој обложува 1 единица на црвено, се 18/38, а неговите шанси да загуби 1 единица се 20/38. Очекуваната вредност на играчот е EV = (18/38 × 1) + (20/38 × (−1)) = 18/38 - 20/38 = −2/38 = .265,26%. Затоа, предноста на куќата е 5,26%. По 10 вртења, обложување по 1 единица на секое вртење, просечната добивка на куќата ќе биде 10 × 1 × 5,26% = 0,53 единици. Европските тркала за рулет имаат само една „нула“ и затоа предноста на куќата е еднаква на 1/37 = 2,7%.
Предноста на казиното варира во голема мера во зависност од играта, при што некои игри имаат предност од дури 0,3%. Keno може да има предност до 25%, а слот машините имаат најмногу 15%.
Пресметувањето на предноста на куќата во рулетот е тривијална вежба што за другите игри и не е така. За да се изврши задачата потребна е комбинаторна анализа и / или компјутерска симулација.
Во игрите за кои е потребна вештина, како што се блек џек или шпански 21, предноста на куќата се дефинира како предност на куќата при оптимална игра (без употреба на напредни техники, како што е броење карти ), на прво делење. Севкупниот број на оптимални игри за сите можни делења е познат како „ основна стратегија “ и е зависни од специфичните правила, па дури и од бројот на користени шпилови.
Традиционално, голем број казина одбиваат да ги откријат информациите за предноста на куќата во нивните слот игри, и поради непознатиот број на симболи во повеќето случаи е многу потешко да се пресмета предноста на куќата во слот игрите отколку во другите казино игри.
Во игри каде играчите не се натпреваруваат против куќата, како што е покер, казиното обично заработува преку провизија, позната како „ рејк “.
Стандардни отстапувања
Факторот на среќа во казино игрите се квантифицира со користење на стандардни отстапувања (SD). Стандардното отстапување на едноставна игра како рулет може да се пресмета со користење на биномна распределба. Во распределбата, SD =, каде n = број на одиграни кругови, p = веројатност за победа и q = веројатност за загуба. Според биномната распределба се добива 1 единица за победа, и 0 единици за загуба, наместо -1 единици за загуба, што го удвојува опсегот на можни резултати. Понатаму, ако се обложуваме на 10 единици по круг, наместо на 1 единица, опсегот на можни исходи се зголемува за 10 пати.
На пример, по 10 круга со облог од 1 единица по круг, стандардното отстапување ќе биде 2 × 1 × = 3,16 единици. По 10 круга, очекуваната загуба ќе биде 10 × 1 × 5,26% = 0,53. Како што можете да видите, стандардното отстапување е поголемо од очекуваната загуба.
Стандардното отстапување за pai gow покерот е најниско од сите казино игри. Многу казино игри, особено слот машините, имаат исклучително високи стандардни отстапувања. Колку е поголема вредноста на потенцијалната исплата, толку повеќе може да се зголеми стандардното отстапување.
Како што се зголемува бројот на кругови, на крајот, очекуваната загуба ќе го надмине стандардното отстапување и ќе биде повеќе пати поголема. Од формулата, можеме да видиме дека стандардното отстапување е пропорционална на квадратот од бројот на одиграни кругови, додека очекуваната загуба е пропорционална на бројот на одиграни кругови. Како што се зголемува бројот на кругови, очекуваната загуба се зголемува со многу побрза стапка. Затоа е невозможно играчот да победи на долгорочен план. Токму високиот однос на краткорочното стандардно отстапување и очекуваната загуба ги залажува коцкарите да мислат дека можат да победат.
Важно е казиното да ги знае и предноста на куќата и варијансата за сите нивни игри. Предноста на куќата им кажува колку профит ќе остварат како процент на обрт, а варијансата им кажува колку им пари им се потребни како кеш резерва. Математичарите и компјутерските програмери кои работат ваква работа се нарекуваат гејмерски математичари и аналитичари.
Универзитет „Св. Климент Охридски“ – Битола
'''Универзитет „Св. Климент Охридски“''' — високошколска установа во Битола, вториот универзитет во современа Македонија, основан на 25 април 1979 г.